armvectores/hy_wikipedia_2023 huggingface dataset:
Վասիլի Բաժենով

Վասիլի Իվանովիչ Բաժենով (մարտի 1 (12), 1737, Մոսկվա, Ռուսական կայսրություն - օգոստոսի 2 (13), 1799, Սանկտ Պետերբուրգ, Ռուսական կայսրություն), ռուս ճարտարապետ, նկարիչ, ճարտարապետության տեսաբան, մանկավարժ, կլասիցիզմի ներկայացուցիչ, մասոն։ Ռուսական ակադեմիայի անդամ 1784 թվականից։
Վասիլի Բաժենովը, կրեմլյան պալատական եկեղեցու դպիրի որդին, արվեստի նկատմամաբ բնածին տաղանդը հայտնաբերել է դեռ մանկությունից, երբ հին մայրաքաղաքի տարբեր շենքեր էր արտանկարում։ Նկարչության նկատմամբ այդ ձիրքը գրավեց ճարտարապետ Դմիտրի Վասիլևիչ Ուխտոմսկու ուշադրությունը, և նա Բաժենովին ընդունեց իր դպրոցը։ Ուխտոմսկու դպրոցից Բաժենովը տեղափոխվեց գեղարվեստի ակադեմիա։ Այնտեղ նրա ճարտարապետական ընդունակություններն բացահայտվեցին այնքան, որ ճարտարապետության ուսուցիչ Սաավա Իվանովիչ Չևակինսկին տաղանդավոր երիտասարդին դարձրեց իր օգնականը Նիկոլաևյան ծովային տաճարի կառուցման գործում։ 1759 թվականի սեպտեմբերին Բաժենովն իր տաղադի զարգացման նպատակով ուղևորվեց Փարիզ, դառնալով գեղարվեստի ակադեմիայի՝ արտասահման գործուղված առաջին թոշակառուն։


== Կենսագրություն ==


== Աշխատանքներ ==


=== Իրականացված նախագծեր ===


=== Չիրականացված նախագծեր ===
Սմոլնիի ազնվազարմ օրիորդների ինստիտուտի շենքը (նախագիծը գովասանքի արձագանքներ ստացավ, սակայն այն մեծարեցին Ջակոմո Քվարենգիի անվամբ)
Կրեմլյան մեծ պալատ (1768 թվական) (շինարարությունը սկսվել է, բայց դադարեցվել է 1775 թվականին՝ կապված Կրեմլի հին հուշարձաններին սպառնացող վտանգի հետ)։
Թիանավային նավահանգստի վերականգնում Վասիլևյան կղզու (մերժվել է թանկության պատճառով)
Հաշմանդամների տան նախագիծ
Արհեստանոցների նախագիծ նավաշինարանների
Սմոլնիին մոտ մանեժի և արակչեևյան զորանոցի նախագիծ
Մասնակցել է կազանյան տաճարի նախագծմանը (1797 թվական)


== Հիշողություն ==
Բաժենովի փողոց (Լիպեցկ).
Բաժենովի փողոց (Կազան)
Բաժենովի փողոց (Կալինինգրադ)
Բաժենովի փողոց (Կալուգա)
Բաժենովի փողոց (Ժուկովսկի (Մոսկվայի մարզ))
Բաժենովի փողոց (Պենզա)
Փոստային նամականիշեր. СССР, 1949 թվական.Բաժենովի կառույցները մերձմոսկովյան Ցարիցինում
		
		
		
		
		
		
		
		


== Գրականություն ==
Чернов Е. Г., Шишко А. В. Баженов: 1799—1949 / Е. Г. Чернов, А. В. Шишко. — М.: Издательство Академии архитектуры СССР, 1949. — 160 с. — 5 000 экз. (в пер., суперобл.)
Михайлов А. И. Баженов / Суперобложка, переплет, форзац, титул и заставки художника Э. Б. Бернштейна. — М.: Государственное издательство литературы по строительству и архитектуре, 1951. — 372 с. — 6 000 экз. (в пер., суперобл.)
Неизвестные и предполагаемые постройки В. И. Баженова: Сборник. — М., 1951.
Пигалев В. А. Баженов / Вадим Пигалев; Серийная обложка Ю. Арндта. — М.: Молодая гвардия, 1980. — 224, [50] с. — (Жизнь замечательных людей. Серия биографий. Выпуск 5 (601)). — 100 000 экз. (в пер.)
Разгонов С. Н. Баженов. — М.: Искусство, 1985. — (Жизнь в искусстве).Пучков В. В. В. И. Баженов и Михайловский замок в Петербурге: Новые материалы // Царицынский научный вестник.
Василий Иванович Баженов: Письма. Пояснения к проектам. Свидетельства современников. Биографические документы / Сост., вступ. ст. и прим.  Герчука. — М.: Издательский дом «Искусство», 2001. — (Мир художника) — 304 с.


== Ծանոթագրություններ ==
Սիվցևո (գյուղ, Գլինկովսկի շրջան)

Սիվցևո (ռուս.՝ Сивцево), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տավերտետ

Տավերտետ  (կատ.՝ Tavertet), մունիցիպալիտետ Իսպանիայում։ Գտնվում է Կատալոնիա ինքնավար համայնքում՝ Բարսելոնա նահանգի Օսոնա շրջանում։ Զբաղեցնում է 32,56 կմ² մակերես։ Բնակչությունը կազմում է 148 մարդ (2010 թվական)։ Պրովինցիայի վարչական կենտրոնից գտնվում է 104 կմ հեռավորության վրա։


== Ժողովրդագրություն ==
Բնակչության թվաքանակի փոոխությունները.


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք (կատ.)
Informació de la Generalitat de Catalunya Archived 2007-09-29 at the Wayback Machine.
Información del 'Institut d'Estadística de Catalunya (իսպ.)
www.elscingles.org Archived 2010-06-12 at the Wayback Machine. Associació Centre Cultural del Collsacabra - Revista ELS CINGLES de Collsacabra
Portal de Tavertet.org
Mapa de Tavertet en Google Maps (իսպ.)
Ասպարուհովո

Ասպարուհովո (բուլղար․՝ Аспарухово), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 18 կմ դեպի հարավ-արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 171 մարդ, բնակչությունում գերակշռողը բուլղարներն են։


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
Տորցա

Տորցա (ռուս.՝ Торца), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Կլյազմա գետի ձախ ափին՝388 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300712110000031900
Հիդրոլոգիական ուսումնասիրությունների կոդը - 110003190
Ավազանի կոդը - 09.01.03.007
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զևան (այլ կիրառումներ)

Զևան անվանումը կարող է ունենալ հետևյալ կիրառումները․

Զևան - գյուղ Արևմտյան Հայաստանում, Էրզրումի վիլայեթի Բայազետի գավառում,
Զևան - գյուղ Արևմտյան Հայաստանում, Վանի վիլայեթի Գավաշի գավառակում։
Սեմուան

Սեմուան (ֆր.՝ Semoine), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 228 մարդ, բնակչության խտությունը` 10.11 մարդ/կմ²։ Բնակավայրը զբաղեցնում է 22.55 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ արևելք, Շալոն ան Շամպայն քաղաքից` 37 կմ հարավ-արևմուտք, Տրուա քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 132 աշխատունակ (15-64 տարեկան)  բնակիչ, որոնցից ակտիվ էին 80-ը, իսկ ոչ ակտիվները` 52։ Ակտիվության ցուցանիշը կազմում է 60,6 %։ 80 աշխատունակ մարդկանցից աշխատել է 67 անձ (37 տղամարդ և 30 կին)։ Գործազուրկ են եղել 13 անձ (5 տղամարդ և 8 կին)։ 52 անաշխատունակներից 13-ը եղել են աշակերտներ կամ ուսանողներ, 21-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լրտես, դուրս եկ

«Լրտես, դուրս եկ» (անգլ.՝ Tinker Tailor Soldier Spy, բառացի՝ «Թիթեղագործ, դերձակ, զինվոր, լրտես», մանկական ասացվածք), Թոմաս Ալֆրեդսոնի ֆիլմը նկարահանված Ջոն Լե Կարրեի համանուն վեպի հիման վրա։ Ֆիլմը հիմնված է ԲիԲիՍի֊ի կողմից նկարահանված մինիսերիալի վրա։
Ֆիլմի գործողությունները տեղի են ունեում 1970- ական թվականներին՝ Սառը պատերազմի տարիներին։ Գերի Օլդմենը խաղում է լրտես Ջորջ Սմայլիի դերում, ով փորձում է բացահայտել սովետական լրտեսին, ով աշխատում է ՄԻ 6֊ի ղեկավար կազմում։
Ֆիլմի պրեմիերան տեղի է ունեցել Մեծ Բրիտանիայում 2011 թվականի սեպտեմբերի 16֊ին։ Ֆիլմը նվիրված է սցենարիստ Բրիջիթ Օ’Քոննորի հիշատակին։ 


== Սյուժե ==
1973 թվականին ՄԻ 6֊ի («Կրկես») ղեկավարը, ով պայմանականորեն կոչվում է «Տեր», ուղարկում է գործակալ Ջիմ Պրիդոյին Հունգարիայի ժողովրդական հանրապետություն, որպեսզի հանդիպի հունգարացի գեներալի հետ։ Վերջինս ցանկանում է կարևոր տեղեկություն հաղորդել բրիտանական հատուկ ծառայություններին։ Հանդիպումը խափանում են սովետական հետախուզության լրտեսները, իսկ Պրիդոն վիրավորվում է մեջքից։ Պատահարը հանգեցնում է միջազգային սկանդալի, որի արդյունքում «Տերը» և նրա աջ ձեռքը՝ Ջորջ Սմայլին ստիպված են լինում պաշտոնաթող լինել, իսկ դեպքից մի քանի օր անց մահանում է «Տերը»։
«Կրկեսի» նոր տնօրենը դառնում է Պերսի Ալլելայնը, Բիլ Հեյդոնը նշանակվում է ղեկավարի տեղակալ, իսկ Ռոյ Բլենդը և Թոբի Էթերհազը դառնում են նրա մտերիմ գործընկերները։ Դեռևս «Տիրոջ» ղեկավարման օրոք Ալլելայնը հայտնել էր, որ սովետական հետախուզությունը ունի հետախույզ, ով աշխատում է  ՄԻ 6֊ի վերին հարթակներում։ «Տերը» և Սմայլին սա համարեցին կասկածելի։ Ալլելայնը փոխանցում էր անհրաժեշտ տեղեկատվությունը ամերիկյան հատուկ ծառայություններին՝ փոխարենը ստանալով իրեն անհրաժեշտ ինֆորմացիան։
Փոխնախարար, հետախուզության ղեկավար Օլիվեր Լեյքոնը դիմում է պաշտոնաթող Սմայլիին՝ խնդրելով բացահայտել «խլուրդին», ով երկար ժամանակ աշխատում է ՄԻ 6-ում։ Սմայլին խորհրդակցում է ՄԻ 6-ի պաշտոնաթող աշխատակիցների հետ։ Նրանցից մեկը Քոննի Սաքսը, հեռացվել էր Ալլելայնի կողմից Սմայլիի հեռանալուց հետո՝ սովետական դիվանագետ Պոլյակովի հետ գաղտնի սիրային կապերի համար։ Մյուսը, Ջերրի Ուեսթերբին, աշխատել է հերթապահ սպա՝ Պրիդոյի վրա հարձակման օրը։ Նա պատմում է, որ արարողակարգի համաձայն զանգահարել է Սմայլիի այդ գիշեր, որպեսզի տեղեկացնի պատահարի մասին, սակայն նրա կինը ասել է, որ ամուսինը տանը չէ։ Դրանից հետո ՄԻ 6 է եկել Հեյդոնը, ով իմացել էր պատահարի մասին իբր թե ակումբում, սակայն Սմայլին վստահ էր, որ նա իմացել է իր կնոջից, քանի որ նրանց միջև եղել է սեքսուալ կապ, երբ Սմայլին գտնվել է արտասահմանում։


== Դերերում ==


== Ծանոթագրություններ ==
Գնողունակ պահանջարկ

Գնողունակ պահանջարկ, արտադրության միջոցների, սպառման առարկաների և ծառայությունների պահանջարկ, որը որոշվում է գնորդների դրամական միջոցների չափերով։ Պայմանավորված է արտադրության եղանակով, արտադրվող հասարակական արդյունքի և կատարվող ծառայությունների կառուցվածքով, ազգային եկամտի չափերով և բաշխմամբ։
Մզրե

Անվան այլ կիրառումների համար տե՛ս՝ Մզրե (այլ կիրառումներ)Մզրե, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
YouTube Premium

YouTube Premium (նախկինում` YouTube Red), YouTube-ի համար  բաժանորդագրման վճարովի հոսքային ծառայություն, որը տրամադրում է տեսանյութի դիտում առանց գովազդի, բջջային սարքերի ֆոնային վերարտադրություն կամ օֆլայն վերարտադրություն։ Մեկնարկել է 2014 թվականի նոյեմբերին` որպես Music Key, որն առաջարկում է միայն գովազդներից ազատ երաժշտական տեսահոլովակների դիտում և երաժշտություն YouTube-ում ու Google Play Music-ում։ 2015 թվականի հոկտեմբեր 31-ին տեղի է ունեցել ռեբրենդինգ YouTube Red-ում, ընդլայնելով սպեկտրը բոլոր տեսանյութերում։ 2018 թվականի մայիսի 17-ին  YouTube Premium-ում տեղի ունեցավ ռեբրենդինգ` YouTube Music-ի առանձին ծառայության մեկնարկի հետ միաժամանակ։ Լրացուցիչ հնարավորությունների թվում, որոնք օգտատերերին ներկայացնում է տեսահոլովակների տեսալսողական հասանելիությունը, դիտումը ֆոնային ռեժիմում և օֆլայն ռեժիմում։


== Հասանելիություն ==
2020 թվականի հունիսի 10-ի դրությամբ

 Արգենտինա
 Ավստրալիա
 Ավստրիա
 Բահրեյն
 Բելառուս
 Բելգիա
 Բոլիվիա
 Բոսնիա
 Բրազիլիա
 Բուլղարիա
 Կանադա
 Չիլի
 Կոլումբիա
 Կոստա Ռիկա
 Խորվաթիա
 Կիպրոս
 Դոմինիկյան Հանրապետություն
 Էկվադոր
 Սալվադոր
 Էստոնիա
 Դանիա
 Ֆինլանդիա
 Ֆրանսիա
 Գերմանիա
 Հունաստան
 Գվատեմալա
 Հոնդուրաս
 Հոնկոնգ
 Հունգարիա
 Իսլանդիա
 Հնդկաստան
 Ինդոնեզիա
 Իսրայել
 Իռլանդիա
 Իտալիա
 Ճապոնիա
 Քուվեյթ
 Լատվիա
 Լիբանան
 Լիխտենշտայն
 Լիտվա
 Լյուքսեմբուրգ
 Մալազիա
 Մալթա
 Մեքսիկա
 Նիդեռլանդներ
 Նոր Զելանդիա
 Նիկարագուա
 Նիգերիա
 Հյուսիսային Մակեդոնիա
 Նորվեգիա
 Օման
 Պանամա
 Պարագվայ
 Պերու
 Ֆիլիպիններ
 Պորտուգալիա
 Լեհաստան
 Կատար
 Ռումինիա
 Ռուսաստան
 Սաուդյան Արաբիա
 Սերբիա
 Սինգապուր
 Սլովակիա
 Սլովենիա
 Հարավաֆրիկյան Հանրապետություն
 Իսպանիա
 Շվեդիա
 Շվեյցարիա
 Թայվան
 Թաիլանդ
 Թուրքիա
Թերքս և Քայքոս կղզիներ
 Ուկրաինա
 Մեծ Բրիտանիա
 ԱՄՆ
 Ուրուգվայ
 Վենեսուելա


== Ծանոթագրություններ ==
Մաքս Ֆակտոր

Մաքս Ֆակտոր, իսկական անունը Մաքսիմիլիան Աբրամովիչ Ֆակտորովիչ (անգլ.՝ Max Factor, սեպտեմբերի 15, 1872(1872-09-15) կամ սեպտեմբերի 15, 1877(1877-09-15), Զդունյան-Վոլյա, Լեհական թագավորություն, Ռուսական կայսրություն - օգոստոսի 30, 1938(1938-08-30), Բևերլի Հիլզ, ԱՄՆ), Ռուսական կայսրությունից գաղթած հրեական ծագմամբ ամերիկացի գործարար։ «Max Factor» ընկերության հիմնադիր։


== Կենսագրություն ==
Մաքսիմիլիան Ֆակտորովիչը Լեհաստանի հրեա է, որը ծնվել է Լոձում աշխատող աշխատավոր ընտանիքում։ Նա յոթ տարեկանում թատրոնում կոնֆետ է վաճառել, ութ տարեկանում աշխատել է դեղատանը, ինը տարեկանում դարձել է կեղծամ պատրաստող ենթավարպետ, տասներեքում՝ բեռլինցի հայտնի վարսավիրի աշակերտ է եղել։ 14 տարեկանում տեղափոխվել է Մոսկվա և աշխատել է Մեծ թատրոնում՝ որպես գրիմարարի օգնական։ Թատրոնում ձեռք բերված հմտությունները Ֆակտորին հետագայում շատ են օգնել։
Ֆակտորովիչը պարտադիր զինվորական ծառայության է անցել ռուսական բանակում, զորացրումից հետո 1895 թվականին Ռյազանում բացել է իր սեփական խանութը, որտեղ վաճառել է իր կողմից պատրաստած կարմրաներկ, քսուքներ, օծանելիք և կեղծամներ։ Տունը, որտեղ գտնվել է նրա առաջին խանութը, պահպանվել է․ այն գտնվում է Ռյազան քաղաքում՝ Սաբորնի փողոց, տուն 48։
Մի անգամ Ռյազանում թատերական խումբ է ժամանել և մի քանի շաբաթ անց լեհաստանցի հրեայի արտադրանքն արդեն ճանաչում էին արքունիքում։

Ավելի ուշ նա տեղափոխվել է Սանկտ Պետերբուրգ, որտեղ աշխատել է Օպերային թատրոնում, զբաղվել է բեմական հագուստի մոդելավորմամբ և դիմահարդարումով։ Մասք Ֆակտորի դիմահարդարած դերասանները խաղացել են Նիկոլայ II-ի և շուտով դիմահարդարի անունը լայն ճանաչում է գտնում արիստոկրատների շրջանում։ Մի քանի տարի նա աշխատել է ռուսական արքունիքի կայսրական թատրոնում որպես կոսմետիկայի մասնագետ։
1904 թվականին ընտանիքի հետ մեկնել է ԱՄՆ։ Հիմնադրել է «Max Factor» ընկերությունը։
Մահացել է 65 տարեկանում՝ Բևեռլի Հիլզում։
Նրան անվանում են «ժամանակակից  կոսմետիկայի  հայր»։ Մաքս Ֆակտորի մահից հետո՝ 1938 թվականին, նրա գործը շարունակել է որդին՝ Ֆրենկը, որը փոխել է անունը՝ անվանվելով Մաքս Ֆակտոր կրտսեր։


== Հիշատակը ==
Մաքս Ֆակտորի պատվին Հոլիվուդյան փառքի ծառուղում աստղ է տեղադրվել։
Հոլիվուդի այն շենքում, որտեղ աշխատել է Մաքս Ֆակտորը, բացվել է թանգարան։ Այսօր այդ թանգարանում նրան է նվիրված մի առանձին ցուցահանդես։


== Ծանոթագրություններ ==
Փերթ (Ավստրալիա)

Փերթը (անգլ.՝ Perth) Արևմտյան Ավստրալիա նահանգի մայրաքաղաքը և խոշորագույն բնակավայրն է։
Փերթը գտնվում է Ավստրալիայի հարավարևմտյան մասում, Հնդկական օվկիանոսի ափին։
Քաղաքի բնակչությունը կազմում է 1,658 միլիոն մարդ (2010)։ Փերթը բնակչությամբ Ավստրալիայի չորրորդ քաղաքն է Սիդնեյից, Մելբուրնից և Բրիսբենից հետո և 2%-անոց աճով Ավստրալիայի ամենաարագ աճող քաղաքն է։
Փերթում ապրում է Արևմտյան Ավստրալիա նահանգի բնակչության 75 %-ը։


== Ծանոթագրություններ ==
Գաբրիել Ռեժան

Գաբրիել Ռեժան (Rejane, իսկական անունը և ազգանունը՝ Շառլոթ Ռևժյու, Reju, հունիսի 6, 1856(1856-06-06), Փարիզ - հունիսի 14, 1920(1920-06-14)[…], Փարիզի 16-րդ շրջան, Փարիզ), ֆրանսիացի դերասանուհի։
Փարիզի Դրամատիկական կոնսերվատորիան ավարտելուց հետո առաջին ելույթն ունեցել է 1875 թվականին։ 1906 թվականից ղեկավարել է Ռեժանի թատրոնը, ուր խաղացել է մինչև կյանքի վերջը։ Ռեժանի արվեստը հարազատ էր իր ժամանակակից դրամատուրգների ռեալիստական որոնումներին։ Ստեղծել է նրբագեղ, ընդգծված մարդկային հատկանիշներով օժտված կերպարներ։ Խաղացել է Նորա (Իբսենի «Նորա»), Կլոտիլդա (Բեկի «Փարիզուհին»), Ժերմինի (Գոնկուր եղբայրների «Ժերմինի Լասերտե») ևն։ Հյուրախաղերով հանդես է եկել Եվրոպայի շատ երկրներում (1897, 1899, 1901, 1910 թվականներին՝ Ռուսաստանում), Հարավային և Հյուսիսային Ամերիկայում։


== Ծանոթագրություններ ==
Դատաստանագիրք (2880, Մխիթար Գոշ)

Անվան այլ կիրառումների համար տե՛ս՝ Դատաստանագիրք (այլ կիրառումներ)Մխիթար Գօշ, Դատաստանագիրք (2080), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2080 թվի տակ։ Ձեռագիրը գրվել է 1784 թվականի Հովհաննես Փառակեցի գրիչի կողմից հաշտարխանում։ Գրված է թղթի վրա, որը ունի 33×21 չափս։ Ձեռագիրը կազմված է 282 թերթից։ Գրված է միասյուն, նոտրգրով։ Ունի կշիո արդարութեան մանրանկարներ։  Կազմը` կաշեպատ ստվարաթուղթ։ Հիշատակարան գրչի՝ 5ա O:


== Բովանդակություն ==
Նաև Ճրէնք յաղթող թագաւորաց։


== Ծանոթագրություններ ==
Աղդաշ (գետակ)

Անվան այլ կիրառումների համար տե՛ս՝ Աղդաշ (այլ կիրառումներ)Աղդաշ, գետակ Արաքսի ավազանում։ Աղդաշի ափին է գտնվում համանուն գյուղը, որից և ստացել է անունը։ Այս գետի հովիտը Ղևոնդ Ալիշանը հակված է նույնացնելու պատմագիրների հիշատակած Արզիշտ գավառի հետ։


== Ծանոթագրություններ ==
Ալաա ալ-Ասուանի

Ալաա ալ-Ասուանին (արաբ.` علاء الأسواني, մայիսի 26, 1957(1957-05-26), Կահիրե, Եգիպտոս) եգիպտացի գրող է, «Քիֆայա» քաղաքական շարժման հիմնադիրներից։


== Կյանքը և ստեղծագործական գործունեությունը ==
Ալա ալ-Ասուանին Եգիպտոսի ամենանշանավոր ժամանակակից գրողն է, 21-րդ դարի արաբական գրականության ամենաընթերցվող երկու բեսթսելլերների հեղինակ՝ «Յակոբյանի շենքը» և «Չիկագո»։ Ծնվել և մեծացել է Կահիրեում՝ գրող Աբբաս ալ-Ասուանիի ընտանիքում։ Ավարտելով ֆրանսիական լիցեյը՝ ընդունվում է Կահիրեի համալսարանի ստոմատոլոգիայի ֆակուլտետը, որն ավարտում է 1980 թ.։ 1985 թ. ավարտում է Չիկագոյի Իլլինոյիս համալսարանը։ Մինչ օրս նա աշխատում է որպես ատամնաբույժ Կահիրեում։ Տիրապետում է արաբերեն, անգլերեն, ֆրանսերեն և իսպաներեն լեզուներին։
Իսպանական գրականություն է ուսումնասիրել Մադրիդում։ «Յակոբյանի շենքը» վեպը մեծ աղմուկ է հանել Եգիպտոսում։ Ընթերցողների մի մասը մեծ ոգևորությամբ ընդունեցին ժամանակի եգիպտական իրականության քննադատական պատկերումը և ժամանակակից արաբական գրականության համար անթույլատրելի սեռական բաց տեսարանները։ Մյուսները նրան համարեցին ճշմարիտ ուղուց նահանջող, ով այլասերում է եգիպտական հասարակությունը։ Առ այսօր վեպը թարգմանվել է 33 լեզուներով։ 2006 թ. վեպի հիման վրա նկարահանվեց նույնանուն գեղարվեստական ֆիլմ՝ եգիպտական կինոյի համար աննախադեպ բյուջեով՝ 20 միլիոն եգիպտական ֆունտ (3, 5 միլիոն ԱՄՆ դոլար)։ 2007 թ. Եգիպտոսում նկարահանվեց նույնանուն հեռուստասերիալ։


== Հիմնական ստեղծագործությունները ==


=== Վեպեր ===
Իսամ Աբդ ալ-Աատիի թղթերը (1990 թ., أوراق عصام عبدالعاطى)
Յակոբյանի շենքը (2002 թ., عمارة يعقوبيان)
Չիկագո (2007 թ., شيكاجو)
Ավտոմեքենաների ակումբ (2013 թ., نادي السيارات‎)


=== Պատմվածքների ժողովածուներ ===
Ովքեր մոտեցան և տեսան (1990 թ., الذى أقترب و رأى)
Սպասելով առաջնորդի (1998 թ., جمعية منتظري الزعيم)
Ընկերական կրակներ (2004 թ., نيران صديقة)


=== Հոդվածների ժողովածուներ ===
Ինչո՞ւ չեն եգիպտացիներն ապստամբում (2010 թ., لماذا لا يثور المصريون؟)
Արդյո՞ք արժանանում ենք դեմոկրատիայի (2011 թ., هل نستحق الديموقراطية؟)
Եգիպտոսը պահեստայինների նստարանին (2011 թ., مصر على دكة الاحتياطي)
Արդյո՞ք եգիպտական հեղափոխությունը շեղվեց (2012 թ., هل أخطأت الثورة المصرية؟)


== Ծանոթագրություններ ==


== Արտաքին հղումներ ==
http://www.c-h-c.ru/authoress.html Archived 2009-03-06 at the Wayback Machine.
«علاء الأسواني»։ Ալաա ալ-Ասուանիի պաշտոնական բլոգը։ Արխիվացված է օրիգինալից 2013 թ․ մարտի 5-ին։ Վերցված է 2013 թ․ հունվարի 13
Ռոբերտ Յանգ

Ռոբերտ Յանգ (անգլ.՝ Robert Young, փետրվարի 22, 1907(1907-02-22), Չիկագո, Իլինոյս, ԱՄՆ - հուլիսի 21, 1998(1998-07-21), Westlake Village, Լոս Անջելես շրջան, Կալիֆոռնիա, ԱՄՆ), ամերիկացի դերասան, ով իր կարիերայի ընթացքում աշխատել է հեռուստատեսությունում, ռադիոյում և կինոյում, երեք «Էմմի», ինչպես նաև «Ոսկե գլոբուս» և BAFTA մրցանակների դափնեկիր։


== Կյանքն ու կարիերան ==
Ռոբերտ Ջորջ Յանգը առաջնելույթ է կատարել 1931 թվականին և հաջորդ երկու տասնամյակները նկարահանվել է բացառապես կինոֆիլմերում, ընդհանուր առմամբ գրեթե իննսուն ֆիլմում։  Յանգը հաճախ խաղացել է «Լավ տղաների» և գլխավոր հերոսուհիների ամուսինների դերերը երեսուներկու տարբեր մելոդրամներում, իսկ հաջորդ տասնամյակում ավելի բազմազան դերեր են խաղացել տարբեր ժանրերում։ 1954 թվականին նա լիովին հրաժարվել է կինոյում կարիերայից և աշխատանքի է անցել հեռուստատեսությունում։ Չնայած նա նկարահանվել է տասնյակ ֆիլմերում, Յանգը ազգային ճանաչման է հասել «Հայրը ավելի լավ գիտի»(1954-1960) երկարամյա հեռուստասերիալում մարմնավորած գլխավո դերի շնորհիվ, որը նրան աժրանացրել է է երկու «Էմմի» մրցանակի 1957 և 1958 թվականներին։
1960 թվականին Ռոբերտ Յանգն արժանացել է Հոլիվուդյան «Փառքի ծառուղում» միանգամից երեք աստղերի, հեռուստատեսության, ֆիլմի և ռադիոյի բնագավառում ունեցած ավանդի համար։ 
Հաջորդ տարի նա վերադարձել է հեռուստատեսություն՝ «Պատուհան դեպի գլխավոր փողոց» սերիալի գլխավոր դերակատարմամբ, որը փակվել է մեկ եթերաշրջանից հետո և մի քանի տարի ավելի քիչ ակտիվ է աշխատել։ 1969 թվականին նա էկրաններին է վերադարձել «Դոկտոր Մարկուս Ուելբին»(1969-1976) հեռուստասերիալի գլխավոր դերակատարմամբ, որն նրան շնորհել է «Ոսկե գլոբուս» և ևս մեկ «Էմմի»։
Յանգը ամուսնացած էր Բեթի Հենդերսոնի հետ, և նրանք ունեին չորս դուստր, ինչպես նաև վեց թոռ և երկու ծոռ։ Նա մահացել է 1998 թվականի հուլիսի 21-ին՝ շնչառության կանգից և թաղվել Կալիֆոռնիա նահանգի Գլենդեյլ քաղաքի Ֆորեստ Լաուն գերեզմանատանը։


== Ծանոթագրություններ ==


== Գրականություն ==
Eames, John Douglas The MGM Story. — New York City: Կաղապար:Нп3, 1986. — ISBN 0-517-52389-2
Gartside, Michael Robert Young's British Films. — Muscatine, IA: Films of the Golden Age, 2000/2001.
Jewell, Richard B.; Harbin, Vernon The RKO Story. — New York City: Կաղապար:Нп3, 1982.
Katz, Ephraim The Film Encyclopedia. — New York City: Կաղապար:Нп3, 1981.
Shipman, David The Great Movie Stars: The Golden Years. — New York City: Կաղապար:Нп3, 1970.


== Արտաքին հղումներ ==
Ռիու Լարգու

Ռիու Լարգու (պորտ.՝ Rio Largo), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մասեյոյի գավառ գավառի կազմի մեջ։ Բնակչությունը կազմում է  68 856 մարդ՝ 2006 թվականի տվյալներով։ Գրավում է 309 կմ2 տարածք։ Տարածքի խտությունը՝ 222,8 մարդ/կմ2։ Քաղաքի տոնը հունիսի 13-ին է։


== Պատմություն ==
Քաղաքը հիմնադրվել է 1830 թվականին։
Կրիխլի (Ելիզավետպոլի գավառ, մեկ այլ գյուղ)

Կրիխլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 1690 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Անթիբ

Անթիբը (ֆր.՝ Antibes, օքս.՝ Antíbol), քաղաք Ֆրանսիայի հարավարևելյան մասում, Պրովանս-Ալպեր-Լազուր ափ երկրամասում։ Քաղաքը հայտնի է իր առողջարաններով և գտնվում է Միջերկրական ծովի ափին։ Տարածքը 26,48 կմ² է, իսկ բնակչությունը՝ 72 300 (2005 թ.-ի տվյալներով)։ Գտնվում է Կանն և Նիցցա քաղաքների միջև։ Քաղաքում կան օծանելիքի գործարաններ։ Հենց Անթիբում են տեղի ունենում Ֆրենսիս Սքոթ Ֆիցջերալդի «Գիշերն անուշ է» վեպի տեսարանները։


== Քույր քաղաքներ ==
 Օլբորգ, Դանիա
 Կինսեյլ, Իռլանդիա
 Նյուպորտ Բիչ, ԱՄՆ
 Շվեբիշ-Գմյունդ, Գերմանիա
 Էյլաթ, Իսրայել
 Դեզենցանո-դել-Գարդա, Իտալիա
 Օլիմպիա, Հունաստան
 Կրասնոգորսկ, Ռուսաստան


== Արտաքին հղումներ ==
Անթիբի պաշտոնական կայք էջը
Անթիբի լուսանկարները


== Ծանոթագրություններ ==
Սյուզան Կորի

Սյուզան Կորի (անգլ.՝ Suzanne Cory, մարտի 11, 1942(1942-03-11), Մելբուռն, Ավստրալիա), ավստրալիացի կենսաբան։ Ավստրալիայի գիտությունների ակադեմիայի նախագահ (2010-2014, 1986-ից անդամ), Լոնդոնի թագավորական հասարակության անդամ (1992), ԱՄՆ-ի գիտությունների ակադեմիայի (1997) և Ֆրանսիայի գիտությունների ակադեմիայի (2002) օտարերկրյա անդամ։


== Կենսագրություն ==
1996 թվականից մինչև 2009 թվականի հունիսի 30-ը եղել է Ուոլթեր և Էլիզա Հոլի բժշկական հետազոտությունների ինստիտուտի տնօրեն։ Այժմ դասավանդում է Մոլեկուլային գենետիկայի ինստիտուտի ուռուցքաբանության բաժնում։
2010 թվականի մայիսի 7-ին ընտրվել է Ավստրալիայի գիտությունների ակադեմիայի նախագահ և դարձել է ակադեմիայի պատմության առաջին կին նախագահը։ Պապի գիտությունների ակադեմիայի (2004), EMBO-ի (2007), Քաղցկեղի հետազոտությունների ամերիկյան ասոցիացիայի ակադեմիայի (2013) անդամ։
Զբաղվել է իմունային համակարգի և քաղցկեղի գենետիկայի ուսումնասիրություններով և իր երկրի գիտության մեջ ներդրումներ է կատարել։ Պաշտպանել է դոկտորական դիսերտացիան։
Ամուսնացած է իր գործընկերոջ, գիտնական Ջերի Ադամսի հետ, որը նույնպես աշխատում է WEHI-ում։


== Մրցանակներ ==
Ավտրալիայի գիտությունների ակադեմիայի Ֆրենկ ՄըքՖառլեյն Բյորնեթի մեդալ (1997)
Charles S. Mott Prize (1998)
Ավստրալիայի մրցանակ, շնորհվում է Ավստրալիայի կամ ողջ մարդկության ձեռքբերումների գործում հատուկ ավանդի համար, 1998 թվականին
Չարլզ Մոթի մրցանակ 1998 թվականին
Լ՛որեալ-ՅՈՒՆԵՍԿՕ 2001 թվականին
Թագավորական մեդալ Թագավորական ընկերության կողմից 2002 թվականին
Փերլ Մայսթեր Գրիգարդի մրցանակ, 2009 թվական
Քաղցկեղի հետազոտությունների միջազգային ասոցիացիայի Քոլին Թոմսոնի մեդալ, 2011 թվական
Boyer Lecture (2014)Պատվավոր Լեգեոնի շքանշանի ասպետ (2009)։
2011 թվականին նրա պատվին Werribee-ում անվանվել է միջնակարգ դպրոց (Սյուզան Կորիի ավագ դպրոց)։


== Ծանոթագրություններ ==


== Արտաքին հղումներ ==
Обзор управления и исследований Walter and Eliza Hall Institute.
Smith, Deborah: Woman of science, The Age, 7 August 2010.
Օսիկովի Գայ

Օսիկովի Գայ (ուկրաիներեն՝ Осиковий Гай), գյուղ Ուկրաինայի Խարկովի մարզի Չուգուևի շրջանում։
2001 թվականի տվյալներով Օսիկովի Գայ գյուղում բնակվում էր 100 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուկրաինայի վարչա-տարածքային կազմության օբյեկտների դասակարգիչ

Ուկրաինայի վարչա-տարածքային կազմության օբյեկտների դասակարգիչ (ՈւՎՏԿՕԴ, (ուկրաիներեն՝ КОАТУУ)։ Հաստատվել և գործողության մեջ է դրվել 1998 թվականի հունվարի 1-ից, Ուկրաինայի պետստանդարտի հրամանով։
ՈւՎՏԿՕԴ կոդը բաղկացած է տասը կարգերից՝

1-2 կարգեր - դասակարգման առաջին մակարդակ։ ներառում է Ղրիմի Ինքնավար Հանրապետությունը, Ուկրաինայի մարզերը, հատուկ կարգավիճակ ունեցող քաղաքներ (Կիև, Սևաստոպոլ)։
3-5 կարգեր - դասակարգման երկրորդ մակարդակ։ ներառում է մարզային նշանակության քաղաքներ, Ղրիմի Ինքնավար Հանրապետության և մարզերի շրջաններ, հատուկ կարգավիճակ ունեցող քաղաքների շրջաններ։
6-8 կարգեր - դասակարգման երրորդ մակարդակ։ ներառում է շրջանային նշանակության քաղաքներ, մարզային նշանակության քաղաքների շրջաններ, քաղաքատիպ ավաններ, գյուղական խորհուրդներ։
9-10 կարգեր - դասակարգման չորրորդ մակարդակ։ ներառում է գյուղեր։Ամեն հաջորդ մակարդակի մեջ ներառված են օբյեկտներ, որոնք ենթարկվում են նախորդ դասակարգման մակարդակին։


== Տես նաև ==
Ուկրաինայի վարչական բաժանում


== Արտաքին հղումներ ==
«ՈւՎՏԿՕԴ ուղեցույց»։ Արխիվացված է օրիգինալից 2012-12-02-ին։ Վերցված է 2014-01-26 
«ՈւՎՏԿՕԴ»։ Արխիվացված օրիգինալից 2012-12-02-ին։ Վերցված է 2014-01-26
Վերականգնվող ռեսուրսներ

Վերականգնվող ռեսուրսներ, բնական ռեսուրսներ, որոնց պաշարները վերականգնվում են ավելի արագ, քան օգտագործվում են, կախված չեն նրանից օգտագործվում են դրանք, թե ոչ։ Դա բավականին տարածված սահմանում է և հաճախ վերականգնվող ռեսուրսներ հասկացության մեջ ներառում են ոչ այնքան այն, ինչ նշանակվում է այդ բառակապակցությունը։ Տերմինը գործածության մեջ է մտցվել որպես «չվերականգնվող ռեսուրսներ» հասկացության հակադրում (ռեսուրսներ, որոնց պաշարները կարող են սպառվել մոտակա ժամանակներում օգտագործման գոյություն ունեցող տեմպերի պայմաններում)։ Շատ ռեսուրսներ, որոնք վերաբերվում են վերականգնվողներին, իրականում չեն վերականգնվում և երբևէ սպառվելու են։ Որպես օրինակ կարելի է բերել արևային էներգիան։ Մյուս կողմից, տեխնոլոգիայի բավականին զարգացման դեպքում, շատ ռեսուրսներ, որոնք համարվում են չվերականգնվող կարող են վերականգնվել։ Օրինակ, մետաղները կարելի է օգտագործել կրկնակի հետազատություններ են տարվում պլաստիկի վերամշակման ուղղությամբ։
Ժամանակակից համաշխարհային պրակտիկայում էներգիայի վերականգվող աղբյուրներին են վերագրում՝ հիդրո, արևային, քամու, հիդրավլիկ էներգիաները, ծովային ուղղությունների էներգիան, ծովային ջրի ջերմաստիճանի սահմանը, օդային մասայի և օվկիանոսի ջերմաստիճանների միջև տարբերությունները, երկրի տաքությունը, կենդանական բուսկան և կենցաղային ծագման բիոմասսան։
Գոյություն ունեն տարբեր կարծիքներ, թե ռեսուրսների որ տեսակին պետք է դասել միջուկային վառելիքը։ Միջուկային վառելիքի պաշարները նրա օգտագործման համեմատ ահռելի է, այն կարող է բավարարել հազարավոր տարիներ։ Չնայած դրան՝ այն հիմնականում դասում է չվերականգնվող ռեսուրսներին։ Դրա համար փաստ է հանդիսանում էկոլոգիայի նկատմամբ բարձր ռիսկը, որը կապված է միջուկային էներգիայի օգտագործման հետ։

խմելու ջուր
վառելիք որը ստացվում է բույսերի վերամշակման արդյունքում (սպիրտ, կենսագազ, կենսադիզել)
փայտ
թուղթ
կաշի
Ստանիսլավ Կալեսնիկ

Ստանիսլավ Վիկենտի Կալեսնիկ (ռուս.՝ Станислав Викентьевич Калесник, հունվարի 10 (23), 1901, Սանկտ Պետերբուրգ, Ռուսական կայսրություն - սեպտեմբերի 13, 1977(1977-09-13), Լենինգրադ, ՌԽՖՍՀ, ԽՍՀՄ), խորհրդային ֆիզիկա-աշխարհագրագետ, ԽՍՀՄ ԳԱ ակադեմիկոս (1963)։
1929 թվականին ավարտել է Լենինգրադի համալսարանը։
1964—1977 թվականներին եղել է ԽՍՀՄ աշխարհագրական ընկերության նախագահ, 1968—1972 թվականներին՝ Միջազգային աշխարհագրական միության փոխնախագահ։
Աշխատությունները վերաբերում են ընդհանուր երկրագիտությանը, լանդշաֆտագիտությանը, սառցագիտությանը և գեոմորֆոլոգիային։ Կալեսնիկի անունը կրող սառցադաշտեր կան Անդրիլիյան ու Զունգարական Ալաթաուում և Բևեռային Ուրալում։ Պարգևատրվել է Լենինի երկու շքանշանով։


== Երկեր ==
Калесник С. В. Общая гляциология. — Л.։ Учпедгиз, 1939. — 328 с.
Калесник С. В. Северный Кавказ и Нижний Дон։ Физико-географическая характеристика / Академия наук СССР, Институт географии АН СССР. — М.; Л.։ Издательство Академии наук СССР, 1946. — 132 с. — (Научно-популярная серия։ Природа СССР). — 5 000 экз. (обл.)
Калесник С. В. Основы общего землеведения. — М.; Л.։ Учпедгиз, 1947. — 484 с. [2-е перераб. изд. — М.։ Учпедгиз 1955—472 с.]
Калесник С. В. Краткий курс общего землеведения. — М.։ Географгиз, 1957. — 264 с.
Калесник С. В. О классификации географических наук // XIX Междунар. геогр. конгр. в Стокгольме. М.։ Изд-во АН СССР, 1961. С. 265—267.
Калесник С. В. Ладожское озеро / С. В. Калесник. — Л.։ Гидрометеоиздат, 1968. — 160 с. (обл.)
Калесник С. В. Общие географические закономерности Земли. — М.։ Мысль, 1970. — 283 с.


== Ծանոթագրություններ ==
Դիբրովա (գյուղ, Կովելի շրջան)

Անվան այլ կիրառումների համար տե՛ս՝ ԴիբրովաԴիբրովա (ուկրաիներեն՝ Діброва), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Դիբրովա գյուղում բնակվում էր 41 մարդ։ Բնակավայրը զբաղեցնում է 0,006 կմ² տարածք։ Բնակչության խտությունը կազմում էր 6833,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուրակ ան Բրես (շրջան)

Բուրակ ան Բրես, շրջան (ֆր.՝ Arrondissement) Ֆրանսիայում, այն շրջաններից մեկը որը գտնվում է Ռոն Ալպեր երկրամասում։ Շրջանի դեպարտամենտ՝ Էն։ Սուպերֆեկտուրա՝ Բուրակ ան Բրես։ Բնակչությունը 2006 թվականին կազմել է 324074 մարդ։ Բնակչության խտությունը կազմում է 104 մարդ/կմ²։ Ընդգրկման տարածքը՝ 3105 կմ²։


== Կազմ ==
Շրջանը բաժանված է 24 կանտոնների՝

Բաժե լը Շատել
Վիլլար լը Դոմբ
Վիրյա
Արևելյան Բուրգ ան բրես
Կոլինյի
Մեկսիմյո
Միրիբել
Մոնլյուել
Մոնրևել ան Բրես
Պերոննա
Պոն դ՛Էն (կանտոն)
Պոն դը Վո (կանտոն)
Պոն դը Վեյլ (կանտոն)
Ռեյրյո (կանտոն)
Հյուսիս-կենտրոնական Բուրգ ան Բրես (կանտոն)
Սեյզերիա (կանտոն)
Սեն Տրիվյո դը Կուրտ (կանտոն)
Սեն Տրիվյո սյուր Մուանյան (կանտոն)
Տուասսե (կանտոն)
Տրեֆֆոր Կյուիզյա (կանտոն)
Տրևու (կանտոն)
Հարավային Բուրգ ան Բրես (կանտոն)
Շալամոն (կանտոն)
Շատիյոն սյուր Շալերոն (կանտոն)


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ, շրջան Բուրակ ան Բրես (ֆր.)


== Ծանոթագրություններ ==
Աստերոիդների ցանկ (317701-317800)

Աստերոիդների ցանկ (317601-317700)  • Աստերոիդների ցանկ  • Աստերոիդների ցանկ (317801-317900)
 Աստերոիդների ցանկ (317601-317700)  • Աստերոիդների ցանկ  • Աստերոիդների ցանկ (317801-317900)
Միրաբելո Սանիտիկո

Միրաբելո Սանիտիկո (իտալերեն՝ Mirabello Sannitico), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 1978 մարդ, բնակչության խտությունը կազմում է 94 մարդ/կմ²։ Զբաղեցնում է 21 կմ² մակերես։ Փոստային ինդեքս՝ 86010, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0874 30132
Էլեկտրոնային փոստ՝ info@comune.mirabellosannitico.cb.it
Պաշտոնական կայք՝ http://www.comune.mirabellosannitico.cb.it/


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վիրջինալի առջև նստած աղջիկը (նկար)

«Վիրջինալի առջև նստած աղջիկը» , Յան Վերմեերի նկարներից։ Երկար ժամանակ Վերմեերի հեղինակությունը նկարի վերաբերյալ կասկածի տակ էր։ Ներկայումս այն համարվում է նկարչի արժանահավատ նկարներից մեկը և 2004 թվականից համարվում է Նյու Յորքի Լեյդենի հավաքածուի մաս։


== Նկարագրություն ==
«Վիրջինալի առջև նստած աղջիկը» նկարը Վերմեերի վերջին շրջանի գործերից է և թվագրվում է 1670-1672-երին։ Այն իր ոճով մոտ է արվեստագետի մի շարք այլ գործերին` երաժշտական գործիքներ նվագող կանանց պատկերներով՝ «Վիրջինալի մոտ կանգնած աղջիկը», «Կիթառահարուհին»։ Բոլոր այս նկարները թվագրվում են 1670-ականների սկզբներին։
Արվեստագետները նշում են, որ Վերմեերի նկարներում երաժշտական թեմատիկան սիրահետման մոտիվներ ունի. ըստ նրանց՝ երկրպագուի դերում իրեն կարող է տեսնել ցանկացած հանդիսատես։ Վիրջինալ (անգլ.՝ virginal, «կույս», «օրիորդ») երաժշտական գործիքով նկարներ հաճախ ենք հանդիպում XVII դարի հոլանդացի նկարիչների գործերում, և գրեթե ամեն տեղ, նվագողները կանայք են։
Աղջիկը թեթև ժպիտով հանդիսատեսին է նայում։ Պարանոցին մարգարտյա վզնոց է, որը փայլում է պատուհանից ներս ընկած շողից։ Մարգարիտների մի փոքր շարք էլ զարդարում է նրա մազերը։ Նրա հագուկապը, մազերը, հարդարանքը և զարդերը հուշում են ազնվական ծագման մասին։ Ոսումնասիրողները պարզել են, որ նմանատիպ ժանյակներով սանրվածքը նորաձև է եղել 1670 թվականին, ինչն էլ կարևոր փաստ էր նկարի թվագրման համար։


== Սկզբնական  և հետագա պատկանելություն ==

Հավանաբար, ի սկզբանե նկարը պատկանել է Պետեր Կլաս վան Ռուիժենին( անգլ՝ Pieter Claesz. van Ruijven), որից էլ ժառանգաբար փոխանցվել  նրա փեսային՝ Յակոբ Դիսսիուսին։ Ավելի ուշ սեփականատերեր են եղել Վեսսել Ռայերսը, Այֆրեդ Բեյթը (անգլ՝ Alfred Beit )  և նրա ժառանգները, ինչպես նաև բարոն Ֆրեդերիկ Ռոլենը։ Վերջինս, համոզված լինելով, որ նկարը Վերմեերի վրձինին է պատկանում,  փորձագետներին է հանձնում՝ մասնագիտական ուսումնասիրության համար։ 2004 թվականին նկարը Սոթբիս աճուրդում վաճառվում է և այն գնում է ամերիկացի գործարար և կոլեկցիոներ Սթիվ Վիննը։ Հետագայում նկարը Վիննից գնում է Նյու Յորքի Լեյդենի հավաքածուի սեփականատեր Կապլան ամուսնական զույգը։
Երկար ժամանակ  նկարը Վերմեերին վերագրելը կասկածելի էր համարվում, հիմնականում այն պատճառով, որ աղջկա ուսերը ծածկող դեղին շալը չափազանց կոպիտ և անհամաչափ էր։ Սակայն վերջերս կատարված ռենտգենյան հետազոտությունը ցույց տվեց, որ շալի տակ նրբորեն գծված է անսովոր գեղեցիկ զգեստ, որի թևի ծայրերը դուրս են եկած շալից ու երևում են, ինչն էլ բնորոշ է Վերմեերի աշխատանքներին։
Ինչ վերաբերում է «Վիրջինալի առջև նստած աղջիկը» նկարի ստեղծման ժամանակ օգտագործված նյութերին, դրանք համահունչ են Վերմեերի  ուշ շրջանի գործերին՝ ներառյալ լազուրիտի օգտագործումը։ Բացի դրանից, 2011 թվականի ուսումնասիրությունները ցույց են տվել, որ նկարի կտավը կտրած է այն գլանափաթեթից, որի կտավի վրա նկարված է Վերմեերի մյուս գործը՝ «Ժանյակագործուհին»։ Այդ պատճառով, ներկայումս նկարը հաստատապես պատկանում է Վերմեերի վրձնին։


== Ծանոթագրություն ==


== Գրականություն ==
Эпоха Рембрандта и Вермеера. Шедевры Лейденской коллекции. — 2018. — С. 74, 232. — ISBN 978-5-4330-0111-4


== Արտաքին հղումներ ==
«Страница картины на сайте Лейденской коллекции»։ Վերցված է 2018-08-08 
«Страница картины на сайте Essential Vermeer»։ Վերցված է 2018-08-08
Աստերոիդների ցանկ (299901-300000)

Աստերոիդների ցանկ (299801-299900)  • Աստերոիդների ցանկ  • Աստերոիդների ցանկ (300001-300100)
 Աստերոիդների ցանկ (299801-299900)  • Աստերոիդների ցանկ  • Աստերոիդների ցանկ (300001-300100)
Իևկովո (գյուղ, Բորովիչսկի շրջան)

Իևկովո (ռուս.՝ Иевково), գյուղ Ռուսաստանի, Նովգորոդի մարզի Բորովիչսկի շրջանի կազմում։
Բնակչությունը 2010 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հանթինգթոնի գրադարան

Հանթինգթոնի գրադարան, գեղարվեստական հավաքածու և բուսաբանական այգիներ (անգլ.՝ The Huntington Library, Art Collections and Botanical Gardens), գիտակրթական կենտրոն ամերիկացի մեծահարուստ Հենրի Հանթինգթոնի ամառանոցի հիմքի վրա, որը գտնվում է Լոս Անջելեսի շրջանում գտնվող Սան Մարինո քաղաքում։
20-րդ դարի առաջին քառորդում երկաթուղային մագնատ Հենրի Հանթինգթոնը (1850—1927 թթ.) հավաքել էր 18-րդ դարի բրիտանական դիմանկարների մասնավոր խոշոր հավաքածու։ Նրան այդ գործում աջակցում էր նրա կինը` Արաբելլա Հանթինգթոնը (1850—1924 թթ.): Հավաքածուի գլուխգործոցների շարքում էին Թոմաս Գեյնսբորոյի «Տղան երկնագույն զգեստով», Թոմաս Լոուրենսի «Վարդագույն զգեստով աղջիկը», Ռոգիր վան դեր Վայդենի Տիրամոր պատկերներից մեկը։
Հանթինգթոնների գործունեության այլ ուղղություններից էր հազվագյուտ գրքերի և հայտնի մարդկանց ինքնագրերի հավաքումը։ Այս առումով մեծ հետաքրքրություն են ներկայացնում.

Ջեֆրի Չոսերի «Քենթրբերյան պատմությունների» Էլլեսմերյան ձեռագիրը,
Գութենբերգի Աստվածաշունչը,
«Համլետ» ողբերգության առաջին հրատարակությունը (2 օրինակ),
Ջորջ Վաշինգտոնի, Թոմաս Ջեֆերսոնի, Բենջամին Ֆրանկլինի, Աբրահամ Լինքոլնի նամակներն ու անձնական թղթերը,
Հենրի Դեյվիդ Թորոյի «Ուոլդեն կամ կյանքն անտառում» հանրահայտ գրքի ձեռագիրը,
Ջոն Ջեյմս Օդյուբոնի «Ամերիկայի թռչունները» գրքի լիակատար հրատարակությունը։2006 թվականին հավաքածուն հարստացվել է «Բերնդի» ընկերության գիտական գրականության գրադարանով։ Հանթինգթոն կենտրոնում գործում է գիտական հրատարակչություն և երկու հետազոտական կենտրոն։
Ամառանոցի տարածքի ընդհանուր մակերեսով 120 ակրն զբաղեցնում է Բուսաբանական այգին, որտեղ առկա են հազվագյուտ բույսեր։ Այգու որոշ հատվածներ ձևավորված են չինական, ճապոնական, կորեական ոճերով, կա  Շեքսպիրի ստեղծագործություններին նվիրված թեմատիկ այգի։ Տարածքը ձևավորված է Բեատրիքս Ֆարրանդի նախագծով, ով 20-րդ դարի հայտնի լանդշաֆտակառուցողներից է։
հանթինգթոն ամուսինների մահից հետո նրանց ամառանոցը բաց էր հասարակության համար որպես թանգարան։ Այդ ժամանակ հավաքածուի արժեքը գնահատվել էր 50 միլիոն դոլար։ Ամառանոցում հաճախ նկարահանվում են հոլիվուդյան ֆիլմեր։


== Ծանոթագրություններ ==


== Արտաքին հղումներ ==
Պաշտոնական կայքէջ
Լոյտերսհաուզեն

Լոյտերսհաուզեն (գերմ.՝ Leutershausen), կոմունա Գերմանիայի Բավարիա երկրամասում։
Ենթարկվում է Անսբախի վարչական շրջանին։ Բնակչությունը 5549 մարդ (ըստ 2010 թվականի դեկտեմբերի 31-ի).։ Տարածքը 84,11 կմ² է։ Պաշտոնական կոդ՝ 09 5 71 174։
Քաղաքը ստորաբաժանվում է 50 քաղաքային շրջանի։


== Ծանոթագրություններ ==


== Արտաքին հղումներ ==
Պաշտոնական էջ
Պյատիխատկի (գյուղ, Մալովիսկայի շրջան)

Անվան այլ կիրառումների համար տե՛ս՝ ՊյատիխատկիՊյատիխատկի (ուկրաիներեն՝ Пятихатки), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Պյատիխատկի գյուղում բնակվում էր 25 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիվվոժ (Յագչերի վտակ)

Անվան այլ կիրառումների համար տե՛ս՝ Սիվվոժ (այլ կիրառումներ)Սիվվոժ (ռուս.՝ Сыввож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Յագչեր գետի ձախ ափին՝ 6 կմ հեռավորության վրա։ Գետի երկարությունը կազմում է 18 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000013766
Կոդը ըստ հիդրոլոգիական հետազոտության (ՌԴ) — 103001376
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Տոմ (Օբի վտակ)

Տոմ գետ Ռուսաստանի Կրասնոյարսկի երկրամասում, Խակասիա Հանրապետությունում, Կեմերովոյի և Տոմսկի մարզերում։ Արևմտյան Սիբիրում, Օբի աջ վտակը։
Երկարությունը 827 կմ է, ավազանը՝ 62000 կմ²։ Սկիզբ է առնում Աբականի լեռնաշղթայի արևմտյան լանջից։ Սնումը խառն է։ Ջրի միջին ծախսը գետաբերանի մոտ՝ 1110 մ³/վրկ։ Կան ծանծաղուտներ։ Նավարկելի է Մրաս-Սու վտակի խառնատեղից սկսած (643 կմ)։ Ափին են  Նովոկուզնեցկ, Կեմերովո, Տոմսկ քաղաքները։ Տոմի ավազանում է Կուզնեցկի ածխային ավազանը։


== Ստուգաբանություն ==
Անվանման (ռուս.՝ Томь ) ստուգաբանությունը պարզված չէ։ 18-րդ դարի գիտնականները գտնում էին, որ անվանումն առաջացել է այդ տարածաշրջանի բնակիչների՝ կետերի լեզվով Томь , Том-«գետ» բառից։ Ժամանակակից հեղինակները գտնում են, որ անվանմանհիմքում Тума -կետերեն «մուգ, սև» կամ էլ թուրք-մոնղոլերեն «մեծ, գլխավոր» բառն է։  


== Քաղաքներ Տոմի ափին ==
Ափին են  Նովոկուզնեցկ, Կեմերովո, Տոմսկ, Միսկ, Նովոկուզնեցկ, Կեմերոո, Յուրգա, Սևերսք  քաղաքները։
(1082) Պիրոլա

(1082) Պիրոլա (անգլ.՝ Pirola), աստերոիդ աստերոիդների հիմնական գոտում։ Հայտնաբերվել է 1927 թվականի հոկտեմբերի 28-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,119379 ա. մ., առավելագույնը մոտենում է 2,553 ա. մ. հեռավորության վրա և հեռանում 3,6857 ա. մ., իսկ Երկրի ուղեծրին Պիրոլա աստերոիդը նվազագույնը մոտենում է 1,543 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2012,34 երկրային օրվա ընթացքում, իր ուղեծրով շարժվելով միջինում 0,178897 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,85° անկյուն։
Պիրոլա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1082) Պիրոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ածիկի ծիլեր

Ածիկի ծիլեր, գարեջրի արտադրության մնացուկ։ Օգտագործվում է որպես կեր։ Պարունակում է 12,2% ջուր, 22,9% պրոտեին, 2,3% ճարպ, 11,7% թաղանթանյութ, 43,8% անազոտ էքստրակտային նյութեր, 7,1% մոխիր։ Մեկ կիլոգրամ համարժեք է 0,67 կերային միավորի՝ 185 գրամ մարսելի պրոտեինի պարունակությամբ։ Կթու կովերին տալիս են օրական մինչև 3 կիլոգրամ, հորթերին՝ 0,2–0,3 կիլոգրամ, բտվող խոզերին՝ 1 կիլոգրամ, ոչխարներին՝ 0,25 կիլոգրամ՝ խառնելով ուրիշ խտացրած կերերի։ Ածիկի ծիլերը պետք է թրջել կամ եփել ու կենդանիներին տալ շփոթի ձևով։
Բարտոշ Սոցկո

Բարտոշ Սոցկո (լեհ.՝ Bartosz Soćko, նոյեմբերի 10, 1978(1978-11-10), Piaseczno, Gmina Piaseczno, Powiat piaseczyński, Մազովեցի վոյեվոդություն, Լեհաստան), լեհ շախմատիստ, գրոսմայստեր։ 2012 թվականին դարձել է Ռուսաստանի գավաթի խաղարկության հաղթող։ Ամուսնացած է գրոսմայստեր Մոնիկա Սոցկոյի հետ։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Բարտոշ Սոցկոյի անձնական քարտը ՖԻԴԵ-ի կայքում
Բարտոշ Սոցկոյի անձնական քարտը 365chess.com կայքում
Բուլյակովո (այլ կիրառումներ)

Բուլյակովո, կարող է վերաբերել՝

Բուլյակովո - գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բուլյակովո - գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Շիրակավանի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Շիրակավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (12 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ալ-Աբդալի

Ալ-Աբդալի (արաբ․՝ العبدلي‎‎), շրջան Հորդանանի Թագավորությունում։ Համարվում է Ամմանի մարզի 27 շրջաններից 9-րդը։ Շրջանը հիմնադրել է Հորդանանի թագավոր Աբդալլահ I-ը 1940-ական թվականներին։
Ալ-Աբդալիի շրջանը զբաղեցնում է 15 քառակուսի կիլոմետր տարածք և գտնվում է Հորդանանի Թագավորության Ամմանի մարզի կենտրոնական հատվածում՝ հենց սրտում։
Ըստ Հորդանանի կենտրոնական բնոյուրոյի նախահաշվարկի, Ալ-Աբդալի շրջանի բնակչությունը կազմում է մոտ 150.000 մարդ։ Տարածքի հիմնական մասը բնակեցված է։ Շրջանի կենտրոնական հատվածում գտնվում են կառավարական շենքեր և բիզնես կենտրոններ։
Տարածքում կառուցված են երկաթուղային կայարաններ, որի շնորհիվ էլ Ալ-Աբդալին հաճախ անվանում են նաև քաղաք։


== Նշանավոր կառույցներ ==
Ալ-Աբդալիի շրջանում են տեղակայված Հորդանանի Թագավորության համար կարևոր նշանակություն ունեցող մի շարք ընկերություններ, բանկեր, հիվանդություններ, դպրոցներ, ինչպես նաև Հորդանանի կառավարության շենքը։
Նշանավոր կառույցներն են Ալ-Իսկանի բանակային շենքը, Հորդանանի պետական հիվանդանոցը, թագավոր Աբդուլլահ I-ի մզկիթը, Հորդանանի պառլամենտի շենքը, արդարադատության նախարարության շենքը և բազմաթիվ այլ կառույցներ և դեսպանատներ։


== Վարչական բաժանում ==
Ալ-Աբդալիի շրջանը գտնվում է Հորդանանի Թագավորության կենտրոնական հատվածում՝ Ամմանի մարզում։ Վարչականորեն բաժանված է 4 թաղամասերի, որոնք կառավարվում են տեղային ինքնակառավարման մարմինների կողմից.

Ջաբալ ալ-Հուսեին (արաբ․՝ جبل الحسين‎‎)
Ջաբալ ալ-Լեյբդեհ (արաբ․՝ جبل اللويبدة‎‎)
Շմեյսանի կենտրոնական թաղամաս (արաբ․՝ الشميساني‎‎)
Ալ-Մադինեհ էլ-Ռիյադիյահ (արաբ․՝ آل القانون‎‎)


== Ծանոթագրություններ ==
(7780) Մարեն

(7780) Մարեն (անգլ.՝ Maren), աստերոիդ աստերոիդների հիմնական գոտում։ Հայտնաբերվել է 1993 թվականի հուլիսի 15-ին Էլեանորա Հելինի և Ջեք Չայլդի կողմից Պալոմարում։
Միջին հեռավորությունը Արեգակից կազմում է 2,534199 ա. մ., առավելագույնը մոտենում է 2,1939 ա. մ. հեռավորության վրա և հեռանում 2,8744 ա. մ.։ Արեգակի շուրջ մեկ ամբողջական պտույտ է կատարում 1473,53 երկրային օրվա ընթացքում, իր ուղեծրով շարժվելով միջինում 0,244311 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7780) Մարեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոպովկա (գյուղ, Զաինսկի շրջան)

Անվան այլ կիրառումների համար տե՛ս՝ ՊոպովկաՊոպովկա (ռուս.՝ Поповка), գյուղ Ռուսաստանի Թաթարստան հանրապետության Զաինսկի շրջանի կազմում։
Բնակչությունը 2006 թվականին գրանցված տվյալներով կազմում էր 79 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արամանյակ

Արամանյակ, ըստ Խորենացու հաղորդած ավանդության, Հայկ Աղեղնավորի որդին։ Հոր մահից հետո Արամանյակը դարձել է իր ժողովրդի առաջնորդը։ Նա իր եղբայրներից երկուսին՝ Խոռին և Մանավազին, ինչպես նաև Մանավազի որդուն՝ Բազին, թողնում է Հարքում։ Մանավազը ժառանգում է Հարքը, իսկ Բազը ստանում է աղի լճի հյուսիսարևմտյան ափը, և գավառն ու լիճը կոչում իր անունով՝ Բզնունիք և Բզնունյաց ծով։ Խորենացին ասում է, որ Մանավազից ծագել է Մանավազյան, Բազից՝ Բզնունյաց, իսկ Խոռից՝ Խորխոռունի նախարարական տոհմերը։
Արամանայակը իր գերդաստանն առնելով գաղթում է հյուսիս-արևելք, որտեղ հայտնաբերում է մի արգավանդ դաշտավայր, շրջապատված բարձր լեռներով ու գետերով, և բնակություն հաստատում այնտեղ։ Նա աղոթելու համար բարձրանում է սարերից մեկը, որը, ըստ ավանդության, նրա անունով կոչվում է Արագած, իսկ կալվածքը՝ Արագածոտն։ Արամանյակի մահից հետո, հայերի առաջնորդ է դառնում նրա որդի Արամայիսը։


== Գրականություն ==
Մովսես Խորենացի, Պատմություն Հայոց, Երևան, 1981։
Բազիմինի

Բազիմինի (արաբերեն՝ بازیمینی), քաղաք Կոմորոսի արևելքում գտնվող Անյուան կղզում։ Բնակչությունը կազմում է 8,952 մարդ՝ 2009 թվականի տվյալներով։ Բնակչությունը կայուն բայց դանդաղ տեմպերով շարունակում է աճել։
Ռուսաստանի լճեր

Ռուսաստանի տարածքում կան երկու միլիոնից ավելի լճեր, որոնց ընդհանուր մակերեսը կազմում է ավելի քան 350 հազ. կմ² (առանց Կասպից ծովի)։ Լճերի ջրի ընդհանուր պաշարը հասնում է մինչև 26 հազ. կմ³.: Լճերի մեծ մասն ունի սառցային ծագում։
Ռուսաստանի եվրոպական մասում (տեղակայված են երկրի հիմնականում հյուսիս-արևմուտքում) գտնվող ամենամեծ լճերն են Լադոգան ու Օնեգան (նրանց մակերեսները՝ 17 680 և 9720 կմ² համապատասխանաբար), Էստոնիայի հետ սահմանին գտնվող Պեյպսի լիճը (3550 կմ²), Իլմենը (շուրջ 1000 կմ², մակերեսը փոխվում է՝ կապված ջրի մակարդակի հետ), ինչպես նաև Տոպոզերոն, Վիգոզերոն և այլն։
Սիբիրի ու Ռուսաստանի ամենամեծ լիճը (առանց հաշվի առնելու Կասպից ծովը) Բայկալն է, որ աշխարհի ամենախոր լիճն է։ Բայկալում և պարունակվում Ռուսաստանի քաղցրահամ ջրի պաշարի 85 %-ը և աշխարհի քաղցրահամ ջրի պաշարի 22 %-ը։ Լճի երկարությունը կազմում է 636 կմ, միջին լայնությունը՝ 48 կմ, ընդհանուր մակերեսը՝ 31,7 հազ. կմ², ամենամեծ խորությունը՝ 1620 մ (մեծ խորություն ունեն նաև Ալթայում գտնվող Տելեցկոյե լիճը (325 մ) և Տայմիր թերակղզում գտնվող Խանտայկայի լիճը (520 մ)։ Բայկալը տեղակայված է խորխորատային իջվածքում և ձևավորվել է ավելի քան 25-30 միլիոն տարի առաջ։
Ռուսաստանի լճերի մեծ մասը դասվում են ոչ մեծ լճերի շարքում։ Երկրի եվրոպական մասի հյուսիս-արևմուտքում (հատկապես Կարելիայում) և Արևմտասիբիրական հարթավայրում գտնվում են բազմաթիվ լճեր։ Լճերի շարքում գերակշռում են քաղցրահամ ջուր ունեցողները, սակայն կան նաև աղի լճեր, որոնցից ամենամեծը (1990 կմ²) հարավարևմտյան Սիբիրում տեղակայված Չանի լիճն է։


== Լճերի ցանկ ==
Ցանկում ներկայացված են Ռուսաստանի՝ 200 քառ. կիլոմետրից ավելի մակերես ունեցող լճերը (նվազման կարգով)։


== Ծանոթագրություններ ==


== Արտաքին հղումներ ==
Данные Государственного водного реестра
Коллекция фотографий «Озёра России» // Flickr